Καλημέρα - καλημέρα....   Σε ποιον λογαριασμό λογιστικής καταχωρείται η Εκτακτη Ειδική Εισφορά 25% επί των πωλήσεων ηλεκτρικής ενέργειας σε επιχείρηση παραγωγής με φωτοβολταικά?   Καλές γιορτές.     

Λογαριασμός ΕΚΤΑΚΤ. ΕΙΔΙΚ.ΕΙΣΦΟΡ. 25% στα έσοδα απο Φωτοβολταϊκά
Εγώ το έβαλα στον 63-98-07, Κρατήσεις υπέρ Δημοσίου και τρίτων από πωλήσεις στο Δημόσιο. Το θέμα βεβαια δεν είναι σε ποιό λογαριασμό θα το βάλεις, βάλτο όπου θέλεις, δε θα σου πει κανένας τίποτα. Το θέμα ποιοί τα κλαίνε. Μερικοί πληρώνουν το ΦΠΑ κάθε μήνα, και λεφτά έχουν να δουν από .... 

Από τη μεριά μου ρύθμισα το εμπορικό να κάνει την καταχώριση στο 63-98-99, ΛΟΙΠΟΙ ΦΟΡΟΙ-ΤΕΛΗ, αν και όντως είναι επουσιώδες το ζήτημα. Αυτό που σκέφτομαι είναι αν στην αναλυτική λογιστική θα το ρίξω στο κόστος παραγωγής ή στο κόστος διοίκησης...Θεωρητικά στο 92-01 πρέπει να πάει, και απλά θα πρέπει εξωλογιστικά να υπολογίζω το συνολικό κόστος, όπως και με το χρηματοοικονομικό, αλλά θα βόλευε εξαιρετικά να πάει στο 92-00 και να πέφτει στα ΓΒΕ και να το βλέπω στο βιβλίο αποθήκης έτοιμο και ωραίο...   Υ.Γ.: Πληρωθήκαμε το Νοέμβριο για Απρίλιο-Μάιο που πρωτολειτούργησε το πάρκο και από εκεί και πέρα σιγή ιχθύος. Είμαστε ήδη ένα εξάμηνο μέσα και ήδη άρχισε να αποπληρώνεται και το κεφάλαιο του δανείου... 

Καλησπέρα   με την αναδρομικη ισχυ από 07,2012 τι κανατε. θα λαβουμε εγγραφο από Λαγηε ή κάνουμε εγγραφή μόνοι μας ;; 

Θα εκπίπτει τελικά η έκτακτη εισφορά για τους παραγωγούς φωτοβολταϊκών.   Τμήμα ομιλίας  του Υπουργού Οικονομικών, Γιάννη Στουρνάρα, για το φορολογικό νομοσχέδιο στην Ολομέλεια της Βουλής: ..... •Υπήρξε πρόνοια, όπως δεσμευθήκαμε για την προστασία των εισοδημάτων των παραγωγών φωτοβολταϊκών. Συγκεκριμένα, με τη νέα ρύθμιση, η έκτακτη ειδική εισφορά αλληλεγγύης εκπίπτει ισόποσα μέσα σε διάστημα 5 ετών. Αυτό νομίζω ότι ικανοποιεί τα σχετικά αιτήματα, που έχουν υποβληθεί από πολλούς βουλευτές αλλά και από σχετική τροπολογία της Δημοκρατικής Αριστεράς.     ??? Ισόποσα σε μια πενταετία!!!!  ????      

Εβαλαν αυτό ως διάταξη στο νέο φορολογικό νομοσχέδιο , με ισχύ την έναρξη ισχύος του 4093/12 δηλαδή από 01/07/2012  ( είναι στο νέο φορολογικό νομοσχέδιο το άρθρο 3 παρ. 21 ).  

Άρα τι εγγραφή πρέπει να κάνουμε τελικά για το ποσό της παρακράτησης ; 

Κατά την γνώμη μου είναι έξοδο της χρήσης κ λογιστικά πρέπει να καταχωρισθεί στις δαπάνες χρήσης . Φορολογικά θα πρέπει να γίνει αναμόρφωση στην δήλωση .  Λογικά όμως στην Ελλάδα η λογιστική πολλές φορές ακολουθεί τις οδηγίες των υπαλλήλων του ΥΠΟΙΚ κ υποθέτω πως θα δώσουν κάποια λύση για έκπτωση και καταχώρηση  σε κάθε έτος του 1/5 

Ισόποσα σε μια πενταετία ;;;   Μήπως λογαριασμό στο 16.19  

Αυτά είναι τερτίπια φορολογικά. Το σωστό είναι αυτό που γράφει ο cel. 

Τελικά έχει κάποιος κάτι καινούργιο-τελικό για το πώς θα χειριστούμε την Ειδική Εισφορά των Φωλτοβολταικών?  Η ΛΑΓΗΕ λέει δέν θέλει επανέκδοση τιμολογίων των μηνων Ιουλίου Αυγούστου. θα καταχωρήσουμε με 31/12/2012 την διαφορά στον  63-98.... και θα πάμε σε 5ετή απόσβεση? Υπάρχει κάποια καινούργια απόφαση 

Αν καταλάβουμε τη διαφορά μεταξύ λογιστικού και φορολογικού χειρισμού τα πράγματα γίνονται απλούστερα. 

Από την στιγμή που μας αναφέρουν 5 ετή απόσβεση,  είναι λογικό να  καταχωρείται η εκτακτή εισφορά σε λογ/σμο 63? δεν θα πρέπει να καταχωρείται σε 1*? 

Η πενταετής απόσβεση είναι ο φορολογικός χειρισμός. Η καταχώρηση στον λογ. 63 (σε σε κάποιον άλλον λογ/σμό εξόδου ) είναι ο λογιστικός χειρισμός . Αυτά τα δύο δεν συμπίπτουν αναγκαστικά. 

ΣΩΤΗΡΗ ΘΑ ΜΠΟΡΟΥΣΕΣ ΝΑ ΔΩΣΕΙΣ ΕΝΑ ΠΑΡΑΔΕΙΓΜΑ;  

αυτή είναι η σωστή λύση. Περνάς στα έξοδα όλο το ποσόν της έκτακτης εισφοράς και βγάζεις λογιστικό αποτέλεσμα (κέρδος ή ζημία) στο τέλος του χρόνου. 'Οταν υποβάλλεις τη δήλωση φορολογίας εισοδήματος , κάνεις αναμόρφωση τα 4/5 της εισφοράς κάθε χρονιάς και συνυπολογιζεις και το 1/5 κάθε προηγούμενης χρονιάς. Π.χ. ας υποθέσουμε ότι κάθε χρόνο τα έσοδα προ εισφοράς είναι 50.000 και η εισφορά για το 2012 είναι 6.250 ( ειναι 6 μηνες ) και για καθε επόμενη χρονιά είναι 12.500. Έχουμε λογιστικό αποτέλεσμα για το 2012, 50.000-6.250=43.750 κέρδος , στη δήλωση κάνω αναμόρφωση 43.750+6.250χ4/5=48.750 φορολογητέο κέρδος. Επόμενη χρονιά είναι το 2013. Έχουμε τα ίδια κέρδη προ εισφοράς 50.000 - εισφορά 12.500= 37.500 κέρδος. όταν κάνω τη δήλωση κάνω αναμόρφωση τα 4/5 της εισφοράς του 2013 δηλ. 12.500χ4/5=10.000 και το 1/5 της εισφοράς του 2012 δηλ. 6.250χ1/5=1.250 Άρα φορολογητέα κέρδη 37.500 + (ΣΥΝ) 10.000 - (ΜΕΙΟΝ) 1.250 = 46.250 Με αυτό το φορολογικό χειρισμό από τα κέρδη προ εισφοράς 50.000 αφαίρεσα το 1/5 της εισφοράς του 2012 δηλ. 1.250 και το 1/5 της εισφοράς του 2013 δηλ. 2.500 , άρα 50.000-1250-2500=46.250    Τι λέτε και εσείς συνάδελφοι ? 

Συνάδελφοι Από τη στιγμή που υπόκειται σε 5ετή διακανονισμό , το ποσό της εισφοράς καταχωρείται στον 16.19 "λοιπά έξοδα πολυετούς απόσβεσης" και ενεργούνται  αποσβέσεις (20% κατ' έτος)  στον 16.99.19 , με χρέωση του 66....   Σταμάτης Δ. Πάντσιος   

Θα συμφωνήσω και εγώ με αυτόν τον χειρισμό. Θα φαίνεται και στα βιβλία και κανένα πρόβλημα, ούτε μπακαλίστικοι υπολογισμοί ούτε φόβος μήπως ξεχάσεις κανένα έτος γιατί μπορεί να πάρει και ένα χρόνο ακόμα παράταση ή να μείνει και μόνιμα (ουδέν μονιμότερον εκ του προσωρινού). Δυό ερωτήσεις: α) η εξαίρεση ισχύει μόνο για τις οικιακές στέγες, σωστά?  β) σε ποιό νόμο αναφέρεται η πενταετής απόσβεση? 

Σε κανένα νόμο είναι μπακαλίστικοι υπολογισμοί   

Χωρίς παρεξήγηση έπρεπε να συμπληρώσω, απλά δεν είναι εύκολο μέσα σε όλο αυτό το δαιδαλώδες σύστημα να κρατάμε λογαριασμό εξωλογιστικά αφού υπάρχει και συγκεκριμένος λογαριασμός για να το παρακολουθείς. Το νόμο για την πενταετή απόσβεση μήπως τον γνωρίζεις? Ευχαριστώ.  

Συγγνώμη κύριοι συνάδελφοι αλλά θα βάλουμε την έκτακτη εισφορά αλληλεγγύης στο πάγιο ενεργητικό δηλ. στους λογαριασμούς της ομάδας 1 ? είναι σωστό λογιστικά αυτό ? ειδικά στο λογ. 16 κοιτάξτε τι είναι οι υπολογαριασμοί και θα καταλάβετε ότι στον 16.19 καταχωρούνται έξοδα πολυετούς απόσβεσης που έχουν σχέση με τα πάγια ,  όχι με φόρους και εισφορές. Και επίσης  αυτό που λέει ο sothrhs και ο  cel παραπάνω είναι απόλυτα σωστό. Είναι φορολογικός χειρισμός και ΟΧΙ λογιστικός. 'Αρα για να βγεί σωστό αποτέλεσμα χρήσης πρέπει να πάει όλη η εισφορά στα έξοδα αφού ούτως ή άλλως πληρώθηκε. Και όταν έρθει η ώρα της φορολογικής δήλωσης να γίνει αναμόρφωση για να βγεί ο φόρος. Μην κοιτάμε τι μας βολεύει αλλά ποιό είναι λογιστικά σωστό. Μέχρι και χθές 27/3/2013 στην ΔΟΥ δεν είχαν ιδέα για το θέμα. Δεν υπάρχει κάποιο χαρτί που να γράφει κάτι αλλά το είπε ο Στουρνάρας ότι κάνει αυτή την τροποποίηση κατά την ψήφιση του μίνι φορολογικού. 

n. 4110/2013 fek 17/23-01-2013 λέει για την πενταετή απόσβεση.   

Πιστεύω ότι θα πρέπει να υπάρχει ένας 63.98.07... για την "έκτακτη" εισφορά κάθε χρήσης και το υπόλοιπο (80%,60%,40%,20%) κάθε τέλος έτους να μεταφέρεται στον λογ/σμό 36..... έξοδα επόμενης χρήσης  

Το μόνο που μένει τώρα είναι να περιμένουμε και είναι βέβαιο ότι θα δωθεί κάποια οδηγία . 

να περιμένουμε αλλά οι δηλώσεις ΟΕ είναι στις 15/4/2013 

Καλημέρα κάποιο νεώτερο? 
